Sivertsens gjestgiveri gikk godt, og allerede på 1870-tallet var det samarbeid om sportsfiske etter laks og sjøørret mellom Sivertsen og grunneierne ved Gloppeelva. Sportsfiskere ble en sentral del av gjestegrunnlaget, og det var rikfolk fra byene i Norge så vel som engelske lorder. I 1890 kom den første større utvidelsen, bygget fikk navnet Sivertsen Hotell, etter eieren.